৬২৮ খ্রিষ্টাব্দের ৩১ মে। আরবের দুই প্রসিদ্ধ জেনারেল খালিদ বিন ওয়ালিদ এবং ওমর বিন আস একই সাথে রাসূলের (সা) দরবারে গিয়ে হাজির হলো, তাদের সঙ্গে ওসমান বিন তালহা। প্রথমেই কামরায় ঢুকলেন খালিদ বিন ওয়ালিদ, তার পেছনে ওমর বিন আস এবং সবার শেষে ওসমান বিন তালহা। তিনজনই রাসূলকে জানালেন তাদের ইচ্ছার কথা। রাসূল (সা) উঠে দাঁড়ালেন এবং একে একে সবার সাথে কোলাকুলি করলেন। এরপর ঘটলো সেই অবিস্মরণীয় ঘটনা। রাসূল (সা)-এর সাথে কণ্ঠ মিলিয়ে সবাই পড়লেন, ‘লা-ইলাহা ইল্লাল্লাহু মুহাম্মাদুর রাসূলুল্লাহ’, আল্লাহ ছাড়া আর কোনো উপাস্য নেই এবং মুহাম্মদ (সা) আল্লাহর প্রেরিত নবী ও রাসূল।